stanford-oval/wikipedia huggingface dataset:
ספורטק הרצליה

| --- | --- |

מגרש קט-רגל וכדורסל בספורטק הרצליה. ברקע: היכל אומנויות הבמה
 מידע כללי
 סוג:  אולם ספורט 
 מיקום:  הרצליה 
 מדינה:  ישראל 
 קואורדינטות:  32°10′13″N 34°49′41″E﻿ / ﻿32.17018889°N 34.8281°E﻿ / 32.17018889; 34.8281
  מפת מיקום  מפה דינמית   (למפת נתניה מוגדלת) ספורטק הרצליה(למפת נתניה רגילה) ספורטק הרצליה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ספורטק הרצליה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ספורטק הרצליה  he ספורטק הרצליהhe ספורטק הרצליהמפת  __ הרצליה (in English: Herzliya)  __ כפר שמריהו (in English: Kfar Shmaryahu) [‌גוש דן וסביבותיו‌]מצפון: __ רשפון (in English: Rishpon) (מועצה אזורית חוף השרון (in English: Hof HaSharon Regional Council)) מצפון-מזרח: __ רעננה (in English: Ra'anana) ממזרח: __ גבעת ח"ן (in English: Givat Hen) (מועצה אזורית דרום השרון (in English: Drom HaSharon Regional Council)), __ הוד השרון (in English: Hod HaSharon) מדרום: __ רמת השרון (in English: Ramat HaSharon), __ גליל ים (in English: Glil Yam) (מועצה אזורית חוף השרון), __ תל אביב-יפו (in English: Tel Aviv) tabBackground:;tabBorder:#aaa;defaultTab:0;
 
שדרת דקלים בספורטק הרצליה
ספורטק הרצליה הוא מתחם ספורט בהרצליה, ברחוב ז'בוטינסקי פינת יוסף נבו.
בניית הספורטק הסתיימה בשנת 2001 והוא נחנך בינואר 2002. הוא עוצב על ידי חברת אדריכלי הנוף צור וולף. המתחם כולל מספר מגרשים משולבים למשחק קט-רגל וכדורסל, ובסה"כ 16 סלי כדורסל, מתקני שעשועים, מדשאות, שולחנות טניס שולחן, מזנון, מתקני כושר, מסלול הליכה ומגרש החלקה על רולר בליידס. בשבתות מתנהלות במתחם הרקדות ריקודי עם, וכן מתקיימות הרקדות במהלך השבוע.
ב-2011, כעשור לאחר הקמת הספורטק, נחנך ה"סקייטפארק", מסלול החלקה על סקייטבורד, שמהווה את החלק הדרומי של הספורטק. הסקייטפארק עוצב גם הוא על ידי משרדי צור וולף.
בקצהו הצפון-מערבי של הספורטק ממוקם מועדון הנוער "הכוכב השמיני". הספורטק גובל בבית חיל האוויר והיכל אומנויות הבמה בדרום-מזרח, באצטדיון עירוני הרצליה בדרום ובפארק הרצליה במערב.
בחודשי יולי ואוגוסט נערכים במתחם אירועי "ספורט חצות" בשעות הלילה, שכוללים פעילויות שונות לבני הנוער.
ראו גם

ספורטק כפר סבא
ספורטק נשר
הערות שוליים

↑  Noam Dvir, Too smooth a surface?, April 21, 2011, Haaretz
עוגת חמאה

| --- | --- |

עוגת חמאה עגולה בסיסית בתבנית אלומיניום חד פעמית
 
 מאכלים
 סוג:  עוגה 
 מטבח:  המטבח האמריקאי
 אופן הגשה:  קינוח
 מרכיבים עיקריים:  חמאה, קמח, סוכר, מי שתייה 
 
עוגת חמאה היא עוגה שאחד ממרכיביה העיקריים הוא חמאה. עוגת חמאה עשויה מהמצרכים הבסיסיים ביותר לעוגה: חמאה, סוכר, ביצים, קמח וחומר מתפיח (כגון אבקת אפייה או סודה לשתייה).
עוגות אלה נחשבות לעוגות המשוכללות ביותר במטבח האמריקאי. מקורן בעוגת הפאונד האנגלית, שעשויה באופן מסורתי מכמויות שוות של סוכר, חמאה, קמח, וביצים היוצרים עוגה עשירה בטעמה.
היסטוריה

המצאת אבקת האפייה וחומרי התפחה אחרים במהלך המאה ה-19, הובילו לכך שניתן היה לשנות את מרכיבי עוגת הפאונד. כך נוצרה עוגת קלה יותר ואוורירית יותר בעזרתם המרכיבים הישנים והחדשים ובאה לעולם עוגה חדשה, עוגת החמאה המודרנית.
מתכון

עוגות חמאה מיוצרות על ידי הקצפה של חמאה וסוכר, עד שאוויר מוקצף לתוך החמאה. בהמשך מוסיפים ביצים בהדרגה עד לקבלת תחליב, ולאחר מכן מוסיפים מרכיבים יבשים ורטובים. עוגות חמאה שומרות על טעמן העשיר ועל רטיבותן כאשר מאחסנים אותן בטמפרטורת חדר, אך הן נוטות להתקשות, להתייבש ולאבד את טעמן אם הן מאוחסנות במקרר זמן רב. לפיכך עוגות אלה אינן מתאימות למילוי או לציפוי עם חומרים המצריכים קירור כגון קרם גבינה או חביצה.
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
עמנואל בלבן

| --- | --- |
אין תמונה חופשית
 לידה:  27 בינואר 1895 
 פטירה:  17 באפריל 1973 (בגיל 78) 
 מקום לימודים:  בית הספר ג'וליארד 
 כלי נגינה:  פסנתר 
 
עמנואל בָּלָָּבָן (באנגלית: Emanuel Balaban;‏ 27 בינואר 1895 – 17 באפריל 1973) היה פסנתרן ומנצח פרילנס, שלימד בבית הספר איסטמן למוזיקה ואחר בבית הספר ג'וליארד.
חייו

בלבן נולד לג'וזף בלבן ואולגה ריבמן בלבן בברוקלין, ניו יורק. הוא למד במכון לאמנות המוזיקה, אחר המשיך בלימודיו אצל פריץ בוש בגרמניה. אומנם כפסנתרן ניגן כמלווה לאפרם צימבליסט, מישה אלמן ואריקה מוריני, אך הוא נשא עיניו לניצוח. הוא היה מנצח בזמפר-אופרה בדרזדן וכן ניצח על תזמורות בברלין, ליפציג, ניו יורק ווושינגטון הבירה.
משנת 1929 עד 1944 ניהל את מחלקת האופרה בבית הספר איסטמן למוזיקה. ב-1947 הצטרף לסגל המורים של בית הספר ג'וליארד, משרה בה המשיך עד מותו. מ-1953 עד 1956 היה בסגל המורים של מרכז ברקשייר למוזיקה.
בניצוחו הוקלטו שתי אופרות מאת ג'אן קרלו מנוטי, "המדיום" ו"הטלפון".
בלבן מת בניו יורק. הוא הותיר אחריו את אשתו, פריסילה בראון, אחיו אדוארד בלבן ואחותו סטלה אפלבאום.
סראב אבו רביעה קווידר

| --- | --- |
אין תמונה חופשית
 לידה:  5 בספטמבר 1976 (בת 48) באר שבע, ישראל 
 ענף מדעי:  לימודי מגדר, אנתרופולוגיה 
 מקום לימודים:  אוניברסיטת אוקספורד  האוניברסיטה העברית בירושלים  אוניברסיטת בן-גוריון בנגב 
 מוסדות:  אוניברסיטת בן-גוריון בנגב 
 אתר רשמי
 
סראב אבו רביעה קווידר (נולדה ב-5 בספטמבר 1976) היא ראש הקתדרה ללימודי המדבר על שם משפחת קושלנד, פרופסור חבר במחלקה לחינוך באוניברסיטת בן-גוריון בנגב.
אבו רביעה קווידר היא חוקרת אי שוויון בהשכלה ובתעסוקה בקרב קבוצות מיעוט אשר פרסמה שלושה ספרים בנושא. היא פובליציסטית בעיתונות הערבית והישראלית, פעילה פמיניסטית ופעילה למען זכויות החברה הבדואית בנגב וממייסדות מען – פורום ארגוני נשים ערביות בנגב.
אבו רביעה קווידר היא הבדואית הראשונה בישראל שקיבלה פרופסורה.
ביוגרפיה

סראב אבו רביעה נולדה בבאר שבע כבת בכורה לד"ר יוניס אבו רביעה, הרופא הבדואי הראשון בארץ, בן לשבט אבו רביעה, הגדול והמוכר בנגב, ולג'יהאן, מפקחת במשרד החינוך. היא למדה בתל שבע עד כיתה ז', ואחר כך עברה לתיכון מקיף א' בבאר שבע, שם הייתה הבדואית יחידה בקרב 400 תלמידים ותלמידות יהודים. 
 היא בעלת תואר שלישי מאוניברסיטת בן-גוריון בנגב ושני פוסט דוקטור בהתמחות בלימודי מגדר מהאוניברסיטה העברית ומאוניברסיטת אוקספורד שבאנגליה. מלמדת פמיניזם ערבי במזרח התיכון.
תחומי ההתמחות והמחקר שלה כוללים:
סוציולוגיה של חינוך, תעסוקה ומגדר בראי התאוריה הפוסט-קולוניאלית
אי שוויון
שוליות בקרב מיעוטים ילידיים (החברה הפלסטינית, החברה הבדואית ונשים אתיופיות)
פמיניזם ילידי
זוכת פרס "אות קטן למעורבות חברתית באקדמיה" על שם יוסי קטן לשנת 2019.
משפחתה

לאבו רביעה שלוש אחיות ואח. נשואה לחסן אבו קווידר, רואה חשבון, ואם לשלושה בנים. מתגוררת בבאר שבע.
ספריה

מודרות ואהובות: סיפורי חייהן של נשים בדואיות משכילות, הוצאת מאגנס, האוניברסיטה העברית (2008)
נשים פלסטיניות בישראל: זהות, יחסי כוח והתמודדות, בהוצאת הקיבוץ המאוחד ומכון ון ליר (יחד עם נעמי וינר-לוי, 2010)
זהות מעמדית בהתהוות: פרוֹפסיוֹנליוֹת פלסטיניוֹת בנגב, הוצאת מאגנס, האוניברסיטה העברית (2017)
פרסים

2022 – אבירת מרכז פרס לשלום וחדשנות
הערות שוליים

↑   נדין אבו לבן, אוניברסיטת בן גוריון העניקה לראשונה תואר פרופ׳ לחוקרת ערבייה מהנגב, באתר הארץ, 31 במאי 2021
↑  פרס "אות קטן למעורבות חברתית באקדמיה" לשנת 2019 מטעם עמותת רוח נשית הוענק לד"ר סראב אבורביעה-קווידר, אוניברסיטת בן-גוריון בנגב
↑  אבירת מרכז פרס לשלום וחדשנות: פרופ' סראב אבו-רביעה קווידר, באתר אוניברסיטת בן גוריון בנגב, ‏2.3.22
| --- | --- |
בקרת זהויות :  NLI: 987007298224805171  GND: 1150652276  ISNI: 0000 0000 8350 9929  LCCN: n2014018630  ORCID: 0000-0002-4384-0451  SUDOC: 167586025  VIAF: 2803932   WorldCat (עם VIAF): 2803932
סקורפיון (בליסטרה)

שחזור מודרני של סקורפיון
סקורפיון או סקורפיו (בלטינית: Scorpio, מילולית: "עקרב") הוא כלי ירייה ארטילרי "קר" (כלומר, שאינו מופעל באמצעות אבק שרפה) שהיה בשימוש הצבא הרומי בעת העתיקה. הסקורפיון שימש ככלי ירייה לטווח רחוק, מעין "נשק צלפים" קדום, המופעל על ידי אדם אחד, ודמה במראהו לרובה קשת גדול המותקן על חצובה. הסקורפיון הצטיין בכוח אש ובדיוק רב. הסקורפיון תואר בפירוט רב על ידי ויטרוביוס. מאוחר יותר פותח דגם משופר של הסקורפיון הנקרא כיירובליסטרה. דגם נוסף שפותח הוא הפוליבולוס המהווה שכלול של הבליסטרה והסקורפיון.[דרוש מקור]
הנדסה ומבנה

הסקורפיון היה בליסטרה קטנה יחסית, ששימשה יותר כנשק צלפים מאשר ככלי מצור. היא הופעלה על ידי לוחם אחד, אך נישאה על ידי מספר חיילים. במבנה שלה דמתה לרובה קשת קדום, וירתה חצים גדולים. הסקורפיון פותח כנראה על ידי היוונים ואומץ על ידי לגיונות הצבא הרומי. הסקורפיון יורה את חיציו הגדולים באמצעות מיתר הנמתח על ידי קפיץ פיתול. כאשר המיתר נמתח קפיץ הפיתול, העשוי מגידים מלופפים, מתפתל סביב עצמו, וכאשר המיתר משוחרר הקפיץ משתחרר ומושך את המיתר בעוצמה קדימה: פעולה המשגרת את החץ בעוצמה רבה.
טווח הירי בכינון ישיר היה כ-100 מטרים. טווח הירי בכינון עקיף (ירי במסלול בליסטי) היה כ-400 מטרים. קצב האש המרבי נע בין 3 ל-4 חצים בדקה.
הסקורפיון היה כלי מורכב, מסובך ומתוחכם. החלק הרגיש ביותר בו היה קפיץ הפיתול (שלו קראו הרומאים tormenta), דבר שהפך את הסקורפיון לרגיש לשינויי טמפרטורה ולחות. רגישות זו הגבילה את השימוש בו.
שימוש והיסטוריה מבצעית

בזמן הרפובליקה הרומית והתקופה הקיסרית המוקדמת של רומא העתיקה, כל לגיון היה חמוש ב-60 כלי סקורפיון, או בסקורפיון אחד לכל קנטוריה (centuria). הסקורפיון שימש לשתי מטרות עיקריות: נשק צלפים לטווחים בינוניים וארוכים, וכלי מצור. כנשק צלפים יכול היה הסקורפיון לפגוע בכל מטרה במרחק של 100 מטר. בזמן המצור על אוואריקום במלחמת גאליה המצביא יוליוס קיסר תיאר את הדיוק המפחיד של הסקורפיון. בירי במסלול בליסטי תלול, הטווח של הסקורפיון עלה עד ל-400 מטר. קצב האש המרבי נע בין 3 ל-4 חצים בדקה, אך כאשר נדרש ירי מדויק קצב הירי ירד. הסקורפיון שימש גם ככלי ארטילריה ולשם כך הוצב במקומות גבוהים כגון גבעה שלטת או עמדה מבוצרת. לגיון המצויד ב-60 כלי סקורפיון יכל לירות כ-240 חצים בדקה בעוצמה שיכלה גם לחדור שריון גוף ומגינים ולפצוע את האוחזים בהם.
גלריה

שחזור מודרני
סקורפיון בעמדה מבוצרת
סקורפיון מותקנת על חומה
סקורפיון של הדאקים
ראו גם

כלי נשק בצבא הרומי
בליסטרה
חץ וקשת
הערות שוליים

↑  Warry, J. (1995), Warfare in the Classical World, pg 178; Salamander Books Ltd., London: United Kingdom. ISBN 0-8061-2794-5
↑  Gilliver, Kate (2002), Caesar's Gallic Wars, 58-50 BC (Series: Essential Histories); Osprey Publishing, pp 54-55.
ספקטרוסקופיית פורייה

דוגמה לספקטרוסקופיית פורייה
ספקטרוסקופיית פוּרִיֵה (באנגלית: Fourier Transform Infra-Red Spectroscopy, ובראשי תיבות: FTIR) היא שיטה בכימיה אנליטית המאפשרת זיהוי הימצאות של קבוצות אטומים ואף מולקולות בדוגמת חומר. זו אחת משיטות הספקטרוסקופיה שבה מתקבל ספקטרום בליעה או פליטה של דוגמה המוקרנת באנרגיה בתחום הגל התת-אדום (תחום ה-IR).
מכשיר ספקטרומטר ה-IR מקרין גל תת-אדום על הדגימה הנבדקת. חלק מהאנרגיה של קרינה זו נבלע על ידי המולקולה ומוביל לוויברציות (תנודות) בקשרים הכימיים שבין האטומים בעוד חלק מאנרגיית הקרינה עובר דרך הדוגמה הנבדקת ולא גורם בה לשינויים ויברציונים.
המונח "ספקטרוסקופיית פורייה" נובע מכך שבסיום תהליך ההקרנה המידע שנאסף על ידי הגלאי של מכשיר הספקטרומטר מומר בעזרת שיטה מתמטית הנקראת התמרת פוריה. המרה זו מובילה לקבלת ספקטרום ה-IR של הדוגמה הנבדקת. הספקטרום המתקבל מציג את אחוז ההעברה (או לחלופין- הבליעה) של הקרינה כנגד תדירות הקרינה.
ספקטרופלואורמטר

איור סכמטי של מערך רכיבים אופטיים בספקטרופלואורמטר טיפוסי
ספקטרופלואורמטר או ספקטרופוטומטר פלואורסצנטי הוא מכשיר בספקטרוסקופיה המשמש למדידת החתימה הפלואורסצנטית של חומר מסוים.
עקרון פעולה

מרבית הספקטרופלואורמטרים הם מכשירים מתקדמים יותר מאשר פילטר הפלואורומטר בכך שהם יכולים לזהות פלואורסצנטיות ברמת דיוק גבוהה יותר ורגישות יוצאת דופן. הם מעולים בסלקטיביות באורך הגל, בגמישות ובנוחות. לעיתים קרובות מכשיר ספקטרופלואורמטר מצויד בדברים הבאים:
נורת קסנון
מונוכרומטורים לבליעה ופליטה
תא מדידה (קיבטה (אנ'))
גלאי
נורת הקסנון המשמשת כמקור לעירור, יכולה לספק רצף אנרגטי המשתרע מהאולטרה סגול לאינפרא אדום. במקום פילטרים, לספקטרופלואורומטר יש מונוכרומטורים המאפשרים לייצר אורכי גל בודדים ממקור אור בעל פס רחב. הדבר מאפשר לספקטרופלואורומטרים להקליט גם ספקטרומי עירור ופליטה. המונוכרומטורים מאפשרים לשמור על פליטה קבועה באורך גל יחיד כדי למדוד את ספקטרום העירור. גם להפך, ניתן לשמור על עירור קבוע באורך גל יחיד, כדי למדוד את ספקטרום הפליטה.
כמו בפלואורומטר, גלאי הספקטרואפלואומטר מורכב מצינורות פוטו-מכפיליים (PMT) להגברת הפליטה. לאחר מכן משתמשים במכשירים אלקטרוניים כדי לכמת את האות ולהציג אותו באופן אלקטרוני, בדרך כלל כגרף.
הערות שוליים

↑  Friday, January 30, 2015 Tweet, Spectrofluorometers: Tools for Measuring Fluorescence Signature, www.labcompare.com (באנגלית)
↑  Lakowicz, Joseph R. (1999). Principles of Fluorescence Spectroscopy. Kluwer Academic / Plenum Publishers. ISBN 978-0-387-31278-1.
ספרטק סנקט פטרבורג (הוקי קרח)

| --- | --- |

 מידע כללי
 אולם ביתי
  
 היכל הספורט ספרטק
 סנקט פטרבורג
 מדינה:  רוסיה
 תאריך ייסוד:  1947
 תלבושת
 אדום, לבן
 
מועדון ההוקי קרח ספרטק סנקט פטרבורג (ברוסית: Спартак Санкт-Петербург) הוא מועדון הוקי קרח מקצועני מהעיר סנקט פטרבורג שהוקם ב-1947 והשתתף בליגת המשנה של אליפות רוסיה בהוקי קרח.
ב-2006 המועדון פורק בשל קשיים פיננסיים. מגרש הבית היה היכל הספורט ספרטק בסנקט פטרבורג.
כיום במקום הקבוצה הבוגרת שפורקה קיימת קבוצת ילדים בשם "ספרטק-99 סנקט פטרבורג".
ספורטינג קריסטל

קלוב ספורטינג קריסטל (בספרדית: Club Sporting Cristal) הוא מועדון ספורט פרואני, מהעיר לימה, שעיקר פעילותו היא כדורגל.
היסטוריה

המועדון נוסד ב-13 בדצמבר 1955 ברובע רימאק (Rímac) על ידי המהנדס ריקרדו בנטין מוחיקה, ואשתו אסתר גראנדה דה בנטין, הבעלים של מבשלת הבירה המקומית באקוס, שמוצר הדגל שלה הוא עד היום הבירה קריסטל המועדון ומבשלת הבירה היו קשורים קשר הדוק מאז הקמתו, ומכאן הכינוי "לוס סרבסרוס" (אנשי הבירה).
הקבוצה מארחת את רוב משחקי הבית באצטדיון אלברטו גאיארדו (אנ'), אשר מכיל 18,000 מקומות, כשמשחקים עם קהל רב משוחקים בדרך כלל באצטדיון הלאומי.
ספורטינג קריסטל משתתפת בליגת העל הפרואנית משנת 1956, שנה שבה המועדון זכה באליפות הראשונה שלו, ולכן הוא מכונה לעיתים "המועדון שנולד אלוף". הוא נחשב לאחד משלושת המועדונים הגדולים בפרו, יחד עם אוניברסיטריו ואליאנסה לימה.
קריסטל זכתה ב-20 אליפויות של הליגה הראשונה, 18 מהן אחרי הפיכת הטורניר לכלל-ארצי ב-1966 (לפני כן השתתפו בו רק קבוצות מלימה וקאייאו). קריסטל היא הקבוצה הראשונה שזכתה בשלוש אליפויות ברציפות, ב-1994, 1995 ו-1996. ברמה הבינלאומית, קריסטל היא הקבוצה הפרואנית עם הכי הרבה הופעות בגביע ליברטדורס (34), שהישגה הגדול ביותר היה ההגעה לגמר הטורניר ב-1997, אז הפסידה לקרוזיירו מברזיל.
תארים

ליגת העל הפרואנית (20) - 1956, 1961, 1968, 1970, 1972, 1979, 1980, 1983, 1988, 1991, 1994, 1995, 1996, 2002, 2005, 2012, 2014, 2016, 2018, 2020
הערות שוליים

↑  Pasión 'Cervecera': Sepa cómo se fundó el Sporting Cristal, ‏24 באוקטובר 2012 (בספרדית) (ארכיון)
↑  José Luis Pierrend, Carlos Manuel Nieto Tarazona, Peru - List of final tables, ‏10 ביולי 2013 (באנגלית)
סם וילסון (היקום הקולנועי של מארוול)

| --- | --- |

סם וילסון בגילומו של אנתוני מאקי, כפי שהופיע בכרזה פרסומית לסרט היקום הקולנועי של מארוול "קפטן אמריקה: חייל החורף".
 הופעה ראשונה:  קפטן אמריקה: חייל החורף 
 גילום הדמות:  אנתוני מאקי 
 מידע
 שם אמיתי:  סמואל תומאס וילסון
 כינויים:  קפטן אמריקה פלקון
 תאריך לידה:  23 בספטמבר 1978 
 מקצוע:  נוקם לוחם פארארסקיו
 שיוך:  הנוקמים חיל האוויר של ארצות הברית המחלקה לענייני חיילים משוחררים של ארצות הברית
 כלי נשק:  מגוון כלי ירייה מגן ויברניום תרמיל ריחוף פלקון EXO-7
 דמויות קשורות
 משפחה:  שרה וילסון (אחות)
 חברים:  סטיב רוג'רס באקי בארנס שרון קרטר נטשה רומנוף ונדה מקסימוף קלינט ברטון סקוט לאנג ויז'ן ג'יימס רודס
 אויבים:  קרוסבונז הלמוט זמו תאנוס המסדר השחור מרסקי הדגלים
 
סמואל תומאס וילסון (באנגלית: Samuel Thomas Wilson), הידוע גם בכינויו פלקון (Falcon), הוא דמות בדיונית המגולמת על ידי אנתוני מאקי בזיכיון הסרטים של היקום הקולנועי של מארוול (MCU). הדמות מבוססת על דמות בעלת אותו שם בפרסומה של חברת מארוול קומיקס.
וילסון הוא לוחם פארארסקיו ותיק של חיל האוויר של ארצות הברית המתמחה בשימוש בתרמיל ריחוף מתקדם עם כנפיים מפרקיות. וילסון, לוחם וטקטיקן מיומן, הופך לחבר קרוב של סטיב רוג'רס, מסייע לו להביס את הידרה, ולאחר מכן גויס על ידו להצטרף לנוקמים. במהלך הסכסוך הפנימי בנוקמים בעקבות הסכמי סוקוביה, וילסון מצדד ברוג'רס וכתוצאה מכך הופך לנמלט. הוא חוזר לנוקמים במהלך העימות נגד תאנוס, ונופל קורבן להתפוררות. לאחר שהושב לחיים, רוג'רס, שפרש, ממנה אותו באופן אישי להיות קפטן אמריקה החדש, וגם מקבל ממנו את המגן. עם זאת, וילסון מאמין שאינו יכול לעמוד בתואר, ומחליט למסור את המגן לממשלת ארצות הברית, אשר בתורה ממנה את ג'ון ווקר כקפטן אמריקה במקומו. לאחר מכן, במהלך העימות עם ווקר ועם מרסקי הדגלים, וילסון, בסיוע של ג'יימס בארנס, סוף סוף מסכים לקבל את התואר.
נכון לשנת 2023, וילסון הופיע בשישה סרטים: "קפטן אמריקה: חייל החורף", "הנוקמים: עידן אולטרון", "אנטמן", "קפטן אמריקה: מלחמת האזרחים", "הנוקמים: מלחמת האינסוף", "הנוקמים: סוף המשחק". הדמות מופיעה בתפקיד ראשי במיני-סדרה "הפלקון וחייל החורף".
ביוגרפיה בדיונית > ראשית חייו ושירותו הצבאי

סמואל תומאס "סם" וילסון גדל בלואיזיאנה ומשפחתו עסקה בדיג. מאוחר יותר הוא הפך ללוחם פארארסקיו בחיל האוויר של ארצות הברית ושירת בסבבי שירות צבאיים רבים מעבר לים. הוא ועמיתו ריילי שירתו בטייסת החילוץ ה-58 עם תרמילי ריחוף פלקון EXO-7, עד שריילי נהרג במהלך משימה ווילסון לא יכל להצילו. בעקבות זאת, וילסון התקשה למצוא סיבה להילחם. לאחר סיום שירותו בחיל האוויר, וילסון עבר לוושינגטון די.סי. שם התמסר לעזור לחיילים משוחררים להסתגל מחדש לחיים שלאחר המלחמה.
ביוגרפיה בדיונית > מסייע לסטיב רוג'רס

בשנת 2014, וילסון מתיידד עם סטיב רוג'רס בעת ריצת כושר בוושינגטון די. סי., ויותר מאוחר עוזר לו ולנטשה רומנוף. לאחר שרוג'רס רומנוף ווילסון קיבלו עזרה ממריה היל ומניק פיורי, השלושה מגיעים לטריסקליון, המטה הראשי של .S.H.I.E.L.D, שם הם נכנסים לקרב עם באקי בארנס, שהידרה שטפה את מוחו והפכה ל"חייל החורף", ועם ברוק רומלאו. בהמשך, וילסון מציע ללוות את רוג'רס במשימתו לאתר את בארנס.
ביוגרפיה בדיונית > נוקם חדש

בשנת 2015, וילסון משתתף במסיבה החגיגית של הנוקמים במגדל הנוקמים בניו יורק כדי לדווח לרוג'רס על ההתקדמות שלו באיתור בארנס. זמן קצר אחרי-כן, וילסון מגויס לצוות החדש של הנוקמים לצד ונדה מקסימוף, ויז'ן וג'יימס רודס, תחת הנהגתם של רוג'רס ורומנוף במתחם הנוקמים החדש.
מספר חודשים לאחר מכן, וילסון וסקוט לאנג מתעמתים לזמן קצר מחוץ למתחם הנוקמים – ממנו לאנג לוקח מכשיר הכרחי למשימה שלו. וילסון, שהתרשם מלאנג, מתחיל לחפש אחריו.
ביוגרפיה בדיונית > הסכמי סוקוביה

בשנת 2016, וילסון מצטרף לרוג'רס, רומנוף ומקסימוף במשימה בלאגוס כדי למנוע משכיר החרב ברוק רומלאו להשיג נשק ביולוגי. בעודו שם, וילסון מציג לראשונה מזל"ט רובוטי בצורת ציפור שהוא מכנה "רדווינג". מאוחר יותר, הוא הנוקם הראשון שמתנגד להסכמי סוקוביה, אשר מאפשרים לאומות המאוחדות לפקח על פעילות צוות הנוקמים. רוג'רס מתנגד להסכמים אך טוני סטארק תומך בהם.
רוג'רס ווילסון מנסים להגן על בארנס שהופלל בביצוע ההפצצה בווינה, אך הם נעצרים. כשמבצע ההפצצה האמיתי, הלמוט זמו, משלח את בארנס בנוקמים,  רוג'רס עוצר את בארנס ומסתיר אותו. כשבארנס חוזר לעצמו, הוא מספר לרוג'רס ולווילסון על חמישה חיילי-על אחרים שהוא מאמין שזמו רוצה להפעיל. בעצתו של וילסון, רוג'רס מתקשר לקלינט ברטון על מנת שיגייס את לאנג ויחזיר את מקסימוף.
בשדה התעופה בלייפציג, הם מעוכבים על ידי הצוות של סטארק המורכב מרודס, רומנוף, פיטר פארקר, טצ'אלה וויז'ן. רוג'רס ובארנס נמלטים כדי לרדוף אחרי זמו. וילסון, ברטון, מקסימוף ולאנג נתפסים ונכלאים ברפסודה, מתקן כליאה צף. סטארק מגיע ומשכנע את וילסון לספר לו לאן רוג'רס ובארנס הלכו בתמורה לכך שסטארק ילך לשם לבדו. זמן מה לאחר מכן, רוג'רס מחלץ אותם מהרפסודה והם מסתתרים בעקבות הפרת ההסכמים.
ביוגרפיה בדיונית > מלחמת האינסוף והשיבה לחיים

בשנת 2018, וילסון, רוג'רס ורומנוף מגיעים לאדינבורו כדי להציל את מקסימוף וויז'ן מידי פרוקסימה מידנייט ולהב עורב, שניים מילדיו המאומצים של תאנוס. הנוקמים שבים למתחם ונפגשים עם רודס וברוס באנר, לפני שהם יוצאים לוואקאנדה, שם הם מנסים להגן על ויז'ן לפני שהם מתעמתים עם הפולשים. הנוקמים מנסים למנוע מתאנוס להשלים את כפפת האינסוף, אבל נכשלים, ווילסון נופל קורבן להתפוררות.
בשנת 2023, וילסון מושב לחיים על ידי הנוקמים ומובא על ידי אדוני אמנויות הכישוף להריסות מתחם הנוקמים כדי להצטרף לקרב נגד תאנוס חלופי. שבוע לאחר מכן, וילסון משתתף בהלוויה של סטארק. למחרת, הוא מקבל את המגן והתואר של קפטן אמריקה מידי רוג'רס הקשיש, בנוכחותו של בארנס.
ביוגרפיה בדיונית > הפיכה לקפטן אמריקה

בשנת 2024, וילסון שב לתפקידו כקבלן בחיל האוויר של ארצות הברית בעזרת חברו, לוטננט ראשון בחיל האוויר של ארצות הברית חואקין טורס. בוושינגטון די. סי., וילסון מוסר את המגן של קפטן אמריקה לממשלת ארצות הברית כדי שיוצג בתערוכת הסמית'סוניאן המוקדשת לקפטן אמריקה, מאמין שהוא לא ראוי לקחת על עצמו את התואר קפטן אמריקה.
וילסון חוזר ללואיזיאנה כדי לעזור לאחותו, שרה, עם העסק המשפחתי עד שטורס מספר לו על מתקפה שבוצעה על ידי מרסקי הדגלים – קבוצת טרור המאמינה שהחיים היו טובים יותר במהלך ההתפוררות. מאוחר יותר נודע לווילסון שממשלת ארצות הברית העניקה לג'ון ווקר את התואר קפטן אמריקה החדש.
ביוגרפיה בדיונית > הפיכה לקפטן אמריקה > שותפות עם באקי בארנס

בארנס ניגש אל וילסון ומביע את הסתייגותו מכך שווילסון מסר את המגן של רוג'רס. בארנס מצטרף אל וילסון במעקב אחר מרסקי הדגלים במינכן. השניים מגלים שמרסקי הדגלים הם חיילי-על ושהמנהיגה שלהם היא קרלי מורגנטאו. למרות שקיבלו סיוע מווקר ומשותפו, למאר הוסקינס, וילסון ובארנס מוכנעים ומרסקי הדגלים בורחים. ווקר מבקש מבארנס ווילסון להצטרף אליו בסיוע למועצת השיבה העולמית (GRC) על מנת לבטל את המהפכות האלימות המתמשכות שלאחר-ההבזק, אך הם מסרבים.
השניים נוסעים לבולטימור כדי לפגוש את איזאיה בראדלי, חייל משוחרר ממלחמת קוריאה וחייל-על, שבארנס נתקל בו במהלך קרב עשרות שנים קודם לכן. הם מנסים לגלות כיצד מרסקי הדגלים השיגו את סרום חייל-העל. עם זאת, בראדלי מסרב לעזור להם, משום שנכלא ונעשו עליו ניסויים על ידי הממשלה במשך שלושים שנה.
בארנס משכנע את וילסון לנסוע לברלין ולהיפגש עם זמו הכלוא, במאמץ להשיג מידע על מרסקי הדגלים. במהלך הביקור בארנס מארגן מהומות בכלא כדי לעזור לזמו לברוח. בחוסר רצון, וילסון מצטרף לבארנס וזמו בנסיעה למדריפור תחת שמות בדויים, כדי לאתר את מקור סרום חייל-העל החדש. הם לומדים מהפושעת הבכירה, סלבי, שסוחר הכוח שכר את ד"ר וילפרד נייגל, מדען הידרה לשעבר, כדי ליצור מחדש את הסרום, לפני שהשלישייה מסתבכת וסלבי נהרגת. השלישייה ניצלת על ידי שרון קרטר הנמלטת, שמסכימה לעזור להם לאחר שווילסון מציע שתקבל חנינה.
הם נוסעים למעבדה של נייגל ומתעמתים איתו. נייגל חושף שהכין עשרים בקבוקונים מהסרום ושמורגנטאו גנבה אותם. זמו הורג באופן בלתי צפוי את נייגל והמעבדה נהרסת. בארנס, וילסון וקרטר נלחמים בציידי ראשים עד שזמו משיג מכונית מילוט והם בורחים. בעוד קרטר נשארת מאחור, וילסון, בארנס וזמו נוסעים ללטביה כדי למצוא את מורגנטאו.